Χέρμαν Χόλεριθ

Ο Χέρμαν Χόλεριθ (, 29 Φεβρουαρίου 1860 – 17 Νοεμβρίου 1929) ήταν Αμερικανός στατιστικολόγος και εφευρέτης που ανέπτυξε έναν μηχανή πινακοποίησης με βάση τις διάτρητες κάρτες, ώστε να πινακοποιούνται γρήγορα τα στατιστικά στοιχεία από εκατομμύρια δεδομένα. Ήταν ο ιδρυτής μίας από τις εταιρείες που αργότερα ενώθηκαν για να σχηματίσουν την IBM.


 Ηλεκτρονική πινακοποίηση δεδομένων 
Μετά από παρότρυνση του John Shaw Billings, ο Χόλεριθ ανέπτυξε ένα μηχανισμό με ηλεκτρικές συνδέσεις για τη λειτουργία ενός μετρητή που κατέγραφε πληροφορίες. Βασική ιδέα ήταν ότι τα δεδομένα μπορούσαν να κωδικοποιηθούν με την παρουσία ή όχι μίας τρύπας σε συγκεκριμένη θέση σε μία τρύπα. Για παράδειγμα, αν μία συγκεκριμένη τρύπα δείχνει την οικογενειακή κατάσταση ενός ατόμου, τότε μία τρύπα δηλώνει ότι το άτομο είναι παντρεμένο ενώ η απουσία τρύπας δηλώνει ότι είναι ελεύθερο. Ο Χόλεριθ είδε ότι αν τα δεδομένα μπορούσαν να τρυπηθούν σε συγκεκριμένες θέσεις σε μια κάρτα σε γραμμές και στήλες, τότε οι κάρτες μπορούσαν να καταμετρηθούν ή να ταξινομηθούν μηχανικά και να γίνει η καταγραφή των δεδομένων. Μια περιγραφή του συστήματός του, Ένα Ηλεκτρικό Σύστημα Πινακοποίησης (, 1889), κατατέθηκε από τον Χόλεριθ στο Πανεπιστήμιο Κολούμπια υπό μορφή διδακτορικής διατριβής και ανατυπώθηκε από τον Randell για το βιβλίο του. Στις 8 Ιανουαρίου 1889, ο Χόλεριθ απέκτησε την πατέντα των ΗΠΑ με αριθμό 395,782, με την πρόταση 2 να γράφει:

 Εφευρέσεις και επιχειρήσεις 

Ο Χόλεριθ άφησε τη διδασκαλία και άρχισε να εργάζεται στο Γραφείο Απογραφών των ΗΠΑ () το χρόνο που υπέβαλε την πρώτη του αίτηση για πατέντα. Αυτή είχε τον τίτλο "Η Τέχνη της Συλλογής Στατιστικών" (), έγινε στις 23 Σεπτεμβρίου του 1884, και η πατέντα των ΗΠΑ με αριθμό 395,782 του δόθηκε στις 8 Ιανουαρίου του 1889.

Ο Χόλεριθ κατασκεύαζε μηχανές με κάποιο συμβόλαιο με το Γραφείο, το οποίο τις χρησιμοποιούσε ώστε να πινακοποιήσει τα δεδομένα από την απογραφή του 1890 στις ΗΠΑ, μέσα σε ένα μόνο χρόνο.Hollerith's Electric Sorting and Tabulating Machine, ca. 1895, αρχεία Αμερικάνικης Μνήμης (American Memory), αρχεία της Βιβλιοθήκης του Κογκρέσου Συγκριτικά, η απογραφή του 1880 είχε πάρει οχτώ χρόνια. Ο Χόλεριθ στη συνέχεια άρχισε δική του επιχείρηση το 1896, την Tabulating Machine Company. Τα περισσότερα μεγάλα γραφεία που διενεργούσαν απογραφές ανά τον κόσμο νοίκιαζαν τον εξοπλισμό του και αγόραζαν τις κάρτες του, ενώ το ίδιο έκαναν και μεγάλες ασφαλιστικές εταιρείες. Για να κάνει τα συστήματά του να λειτουργήσουν, εφηύρε τον πρώτο αυτόματο μηχανισμό τροφοδοσίας καρτών και το πρώτο key punch (μηχανισμό που άνοιγε τρύπες μέσω πληκτρολογίου) - ένας εκπαιδευμένος υπάλληλος μπορούσε να τρυπήσει 200–300 κάρτες την ώρα. Εφηύρε επίσης τη μηχανή πινακοποίησης (tabulating machine, tabulator). Η αντίστοιχη μηχανή του 1890 ήταν ρυθμισμένη ώστε να λειτουργεί μόνο με κάρτες της απογραφής του 1890. Ένας πίνακας ελέγχου στη μηχανή του 1906 (πινακοποιητής 1ου τύπου) της επέτρεπε να κάνει διάφορες εργασίες χωρίς να πρέπει να κατασκευαστεί πάλι (το πρώτο βήμα προς τον προγραμματισμό). Αυτές οι εφευρέσεις έβαλαν τις βάσεις για τη σύγχρονη βιομηχανία επεξεργασίας της πληροφορίας.

Το 1911, τέσσερις εταιρείες, συμπεριλαμβανομένης της εταιρείας του Χόλεριθ, συνενώθηκαν και αποτέλεσαν την . Κάποιες αναφορές δηλώνουν ότι στη συγχώνευση της CTR έλαβαν μέρος τρεις εταιρείες. Αυτό ίσως να οφείλεται στο ότι μόνο τα ονόματα τριών από τις τέσσερις αναφέρονται στο όνομα της CTR. Επί προεδρίας του Thomas J. Watson, το όνομά της άλλαξε σε International Business Machines Corporation (IBM) το 1924.

 Δείτε επίσης 
 Διάτρητη κάρτα

 Παραπομπές 

 Βιβλιογραφία 



 Εξωτερικοί σύνδεσμοι 

 Computer History Museum: Hollerith 1889 patent
 IBM Archives: Herman Hollerith
 IBM Archives: Tabulating Machine Co. plant
 Early Office Museum: Punched Card Tabulating Machines
 Hollerith page at the National Hall of Fame
 Map to his gravesite
 Columbia University Computing History: Herman Hollerith
 The Norwegian Historical Data Center: Census 1900 Περιλαμβάνει περιγραφή της χρήσης των μηχανών του Χόλεριθ, με εικόνες.

Κατηγορία:Αμερικανοί επιστήμονες υπολογιστών
Κατηγορία:Αμερικανοί εφευρέτες
Κατηγορία:Αμερικανοί μαθηματικοί
Κατηγορία:Μαθηματικοί του 19ου αιώνα